বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
আব্বাস ইবনে আব্দুল মুত্তালিব
আব্বাস ইবনে আব্দুল মুত্তালিব () (৫৬৮-৬৫৩) ছিলেন নবী মুহাম্মদ (সাঃ) এর সবচেয়ে ছোট চাচা এবং বিশিষ্ট সাহাবা। বয়সে তিনি তার ভাতিজা মুহাম্মদ (সাঃ) থেকে মাত্র চার বছরের বড় ছিলেন। মুহাম্মদ (সাঃ) এর ১১ জন চাচাদের মাঝে হামজা এবং তিনি ইসলাম গ্রহণ করেছিলেন। ৬৫৩ খৃষ্টাব্দে তিনি মৃত্যুবরণ করেন এবং তাকে মদীনায় সমাহিত করা হয়। তার পুত্র আবদুল্লাহ ইবনে আব্বাস থেকেই আব্বাসীয় খিলাফতের সূচনা হয়।